Cidnopus

Cidnopus er en slekt av biller som hører til familien smellere (Elateridae).

Utseende 
Middelsstore (6 - 12 millimeter), avlange, mørke smellere. Oversiden er fint hårete. Hodet er kort og bredt, med små fasettøyne. Antennene er 11-leddete, knapt så lange som hodet + pronotum, litt utvidete. Brystskjoldet (pronotum) er rundet sett ovenfra, gjerne omtrent så langt som bredt, blankt og ganske tett og fint punktert. Sidekantene er tydelig markerte, og bakhjørnene litt tilbaketrukket. Dekkvingene er langsmale, omtrent så brede som brystskjoldet, med kraftige lengdestriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Artenes larver lever i jorda, der de eter planterøtter.

Skadedyr og nyttedyr 
Noen arter av tannsmellere er brysomme skadedyr i jord- og hagebruk fordi larvene (kjølmark) spiser røtter.

Utbredelse 
Slekten er utbredt i den palearktiske sone. De norske arten er funnet ved Oslofjorden.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856 
 Stammen Dendrometrini Gistel, 1856
 Understammen Dendrometrina Gistel, 1856 (eller Athoina Candéze, 1860)
 Slekten Cidnopuss C.G. Thomson, 1859 
 Cidnopus aeruginosus (A. G. Olivier, 1790)
 Cidnopus crassipes (Schwarz, 1900)
 Cidnopus hubeiensis Kishii & Jiang, 1996
 Cidnopus koltzei (Reitter, 1895)
 Cidnopus macedonicus Cate & Platia, 1989
 Cidnopus marginellus (Perris, 1864)
 Cidnopus marginipennis (Lewis, 1894)
 Cidnopus nigronitidus Han et al., 2012
 Cidnopus obienesis (Cherepanov, 1966)
 Cidnopus parallelus (Motschulsky, 1860)
 Kystsmeller, Cidnopus pilosus (Leske, 1785)
 Cidnopus platiai Mertlik, 1996
 Cidnopus pseudopilosus Platia & Gudenzi, 1985
 Cidnopus ruzenae (Laibner, 1977)
 Cidnopus schurmanni Platia & Gudenzi, 1998
 Cidnopus scutellaris Dolin, 2003
 Cidnopus turcicus Platia, 2004

Eksterne lenker 
 
 Bestemmelsesnøkkel til de europeiske artene
 Bilde av Cidnopus aeruginosus
 Bildegalleri
 

Smellere
Biller formelt beskrevet i 1859